Snov od 7. 4. 2020 do 10. 4. 2020 - Mojca Batič Škarabot

Pozdravljeni sedmošolci,

upam, da ste si v preteklem tednu uredili vse za nazaj in zadihali. V tem tednu se bomo spoznali z opisom države. Tako besedilo ima značilnosti opisa, kar pomeni, da bodo glagoli v sedanjiku, v 3. osebi ednine. Opis države je objektivno/preverljivo besedilo. Vsak podatek, ki ga zapišemo mora biti resničen. Ko oblikujemo opis države, moramo zapisati od kod podatke jemljemo.

Da bi delo teklo brez težav, vam svetujem, da naloge v delovnem zvezku razporedite tako:

|  |  |  |
| --- | --- | --- |
| 2. del delovnega zvezka | Dan  | Opombe |
| str. 5-9 | torek |  |
| str. 10-12 | sreda | Do naloge 11. |
| str. 13-15 | četrtek | Razen 18. naloge. |
| str. 16 | petek |  |
| Naloga 18 na strani 15 vas uri v oblikovanju opisa države. Svetujem vam, da jo rešite, lahko tudi zelo na kratko. Kdor želi, pa lahko pripravi bogatejši opis, ki ga bo predstavil v razredu, ko se vrnemo nazaj. Pri tem vas časovno ne bom omejila, opis pa mi lahko pošljete v pregled. |

Za pomoč pri delu vam pošiljam razlago opisa države ter rešitve iz delovnega zvezka. Moje razlage si lahko poljubno shranite (v elektronski obliki, lahko si jih natisnete, lahko prepišete).

Najkasneje do konca tedna želim, da se mi vsi oglasite in poročate, kako vam gre, kako napredujete in delate. Nekateri to že počnete, nekateri pa se mi še niste javili. To storite na naslov: mojca.batic@guest.arnes.si, preko easitenta ali preko kanalov v easistentu.

Če želite lahko rešite tudi naloge za preverjanje predelane snovi iz prejšnjega poglavja, ni pa nujno in mi jih oddate v pregled ali zapišete mnenje. Rešitve vam pošljem konec tedna.

Ostanite zdravi in lep pozdrav, vaša učiteljica.